home



·     Chang Ssu-Hsu inventează în anul 976 sistemul de transmisie prin lanţ pentru un ceas mecanic, în Europa primul ceas apare în jurul anului 1275. ·     Sud americanii construiesc podeţe suspendate cu ajutorul cablurilor peste adâncile canioane din Anzi încă din anii 1290-1299. ·     Cea mai timpurie reprezentare europeană (1430-1439) a unei curele de transmisie o arată utilizându-se pentru a învârti o piatră de moară. Transmiterea directă a mişcării de rotaţie între doi arbori situaţi cap la cap se face prin intermediul cuplajelor; pentru transmiterea mişcării între arbori situaţi la o anumită distanţă, dispuşi într-o anumită poziţie, se folosesc mecanisme speciale, numite transmisii mecanice. Transmisiile mecanice pot realiza: legături intre arborele motor al maşinii de forţă si arborele principal al maşinii de lucru sau între arborii maşinii de lucru pentru transmiterea puterii sau a mişcării, schimbarea turaţiei de la un arbore la altul intr-un raport dat, ca, de exemplu, la reductoare, cutii de viteze de la maşinile-unelte, etc. In funcţie de elementele folosite se deosebesc următoarele categorii de transmisii mecanice: transmisii prin roţi dinţate, prin curele, lanţ, cablu, prin roti de fricţiune. Tipul de transmisie mecanica se stabileşte ţinând seama de distanţa dintre axe, puterea de transmisie, raportul de transmitere, randament, condiţii de funcţionare, construcţia maşinii sau a mecanismului. Astfel, la maşinile-unelte, se întâlnesc frecvent transmisiile prin roţi dinţate, la compresoare transmisiile prin curele, la unele prese transmisiile prin roti de fricţiune, etc. Proiectul va fi realizat cui elevii grupaţi în patru grupe constituite omogen, fiecare grupa derulând propriul proiect cu privire la realizarea unui ,,produs’’ care să cuprindă materiale pentru obţinerea informaţiilor privind:rolul funcţional al transmisiilor, elementele geometrice şi constructive ale roţilor din cadrul transmisiilor mecanice, materialele utilizate pentru executarea roţilor şi domeniile de utilizare ale transmisiilor mecanice. astfel încât la sfârşitul activităţilor fiecare grupă să-şi completeze o fişă cu informaţiile specific e fiecărui tip de transmisie. Activităţile de învăţare vor fi realizate în laboratorul din şcoală şi atelier, pentru a dispune permanent de tehnologia necesară şi de acces nelimitat la internet. Materialele suport folosite de profesor şi cele oferite elevilor pe parcursul activităţilor sunt corelate cu necesitatea dezvoltării la elevi a abilităţilor de gândire critică, a creativităţii, comunicării, responsabilităţii sociale şi nu în ultimul rând dezvoltarea capacităţii elevilor de identificare, formulare şi soluţionare a problemelor ce apar.